system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Vasile cel Mare?
assistant
Vasile din Cezareea Cappadociei, cunoscut sub numele Vasile cel Mare () a fost un arhiepiscop din secolul al IV-lea, considerat doctor al Bisericii și unul din cei trei arhiepiscopi de seamă, răsăriteni, ai Bisericii Ortodoxe, alături de Grigore de Nazianz ("Teologul") și Ioan Gură de Aur.

Viața și activitatea 

Sfântul Vasile, episcopul Cezareii, este unul dintre cei mai importanți părinți ai bisericii ortodoxe și unul dintre cei mai mari teologi creștini. S-a născut în Pont în jurul anului 329 și a murit în Cezarea în ziua de 1 ianuarie 379.

Provenea dintr-o familie creștină binecunoscută, tatăl său Sfântul Vasile cel Bătrân a fost un renumit învățător în Pont, iar sora sa Macrina și fratele său Grigore din Nyssa au devenit de asemenea sfinți.

Sf. Vasile a studiat la Cezarea, la Constantinopol și Atena, remarcându-se încă de tânăr prin profunde cunoștințe în filosofie, astronomie, geometrie, medicină și retorică. La Atena a legat o strânsă prietenie cu Grigore de Nazianz, care a fost întotdeauna impresionat de inteligența și spiritul său profund. Sf. Vasile s-a retras pentru scurt timp în Neocezareea.

Sub influența sorei sale Macrina, Vasile se apropie mai mult de biserică, iar episcopul Cezareii, Dianius, care îl aprecia deosebit de mult, îl încurajează să accepte o slujbă bisericească. În căutarea căilor spre perfecțiune, Vasile vizitează multe mănăstiri din Egipt, Siria, Palestina și Mesopotamia. La întoarcerea în Pont, el înființează o mănăstire pe malul Iris-ului. Scrierile sale din acea perioadă pun bazele vieții monahale sistematice și de aceea Sf. Vasile este considerat părintele monahismului oriental.

După moartea lui Dianius, Eusebius devine episcop și, la rândul său, încearcă să-l convingă pe Vasile să devină preot; în cele din urmă îi oferă o înaltă slujbă în cadrul episcopiei, care îi dă ocazia să-și arate în plenitudine deosebitele sale calități spirituale și intelectuale. În acest timp, Sf. Vasile exercită o mare influență atât în rândul conducătorilor imperiului cât și al populației și clerului.

El începe o aprigă polemică împotriva arianismului și a altor mișcări eretice. La 14 iunie 370 Sf. Vasile este ales episcop al Cezareii, cel mai important susținător al său fiind Grigore Nazianzus. În această înaltă funcție, el era totodată mitropolit al Cappadociei și exarh al Pontului, autoritatea sa întinzându-se între Balcani, Mediterană, Marea Egee și până la Eufrat. Vasile a depus multe eforturi în organizarea bisericii și a luptat pentru drepturile clerului, totodată punând un mare accent pe temeinica pregătire canonică și spirituală a preoților.

O mare atenție a acordat Sf. Vasile păturii sărace și a celor oprimați, inițiind nenumărate acte de caritate. Începând din anul 373 o serie de evenimente întristează viața sa, începând cu moartea fratelui său Grigore și ruptura cu Grigore Nazianzus. La acestea se adaugă situația generală din Imperiul Roman și atacurile goților. Sf. Vasile moare în anul 379, iar la înmormântarea sa participă mulți creștini, evrei, păgâni, localnici și străini, ca dovadă a marii sale popularități.

Scrierile sale au o mare importanță teologică și au fost traduse pe tot globul. Sf. Vasile a scris câteva cărți împotriva lui Eunomie și a arianismului în general, în care apără teza Trinității. În "De Spiritu Sancto", Sf. Vasile tratează chestiunea Sfântului Duh și combate anumite mișcări din Macedonia care negau existența Duhului Sfânt. El a scris de asemenea un mare număr de lucrări exegetice despre Psalmi, Isaia și Iov, 24 de predici și a ținut multe discursuri. Alte importante scrieri ale sale sunt: Regulile Monahale, Moralele, Despre Judecata lui Dumnezeu, Despre Religie și 366 de epistole, multe cu caracter dogmatic iar altele apologetice.

Alte importante scrieri sunt Liturghia Sf. Vasile cel Mare și Moliftele Sfântului Vasile cel Mare.

Sf. Vasile este unul dintre "Cei Trei Cappadocieni" (alături de Grigore de Nyssa și Grigore de Nazianz) fiind totodată și cel mai important dintre ei.

Sf. Vasile este serbat pe data de 1 ianuarie și de asemenea pe 30 ianuarie împreună cu Sf. Ioan Gură de Aur (Chrysostom) și Sf. Grigore (Nazianzus) (Sfinții Trei Ierarhi - sărbătoare hotărâtă în 1081 de către Ioan Patriarhul Constantinopolului în memoria acestor trei mari sfinți și teologi ortodocși).

Vezi și 
 Ordinul Sfântul Vasile cel Mare
 Biserica Sfântul Vasile cel Mare din București

Note

Literatură 
 Wolf-Dieter Hauschild: Basilius von Caesarea. în: TRE Vol. 5. col. 301.313.
 Hermann Dörries: De SpirituSancto. Der Beitrag des Basilius zur Ausbildung des trinitarischen Denkens. (= AbhAWG,PhHKl, 3.Fg, 39)
 Volker Henning Drecoll: Die Entwicklung der Trinitätslehre des Basilius. Sein Weg vom Homöusianer zum Neonizäaner. 1996 (= FKDG 66).
 Christopher A. Hall: Reading Scripture with the Church Fathers. 1998, ISBN 0-8308-1500-7.
 Christopher A. Hall: Learning Theology with the Church Fathers. 2002, ISBN 0-8308-2686-6, S. 100–120.
 
 Juan Maria Laboa (ED.): Mönchtum in Ost und West. Regensburg 2003, ISBN 3-7954-1497-0, S. 88–91.
 L. Vischer: Basilius der Große. Untersuchungen zu einem Kirchenvater des 4. Jahrhunderts. Diss., 1953.
 Karl Berther: Der Mensch und seine Verwirklichung in den Homilien des Basilius von Caesarea. Diss., Freiburg (Schweiz) 1974.

Lectură suplimentară 
 Despre viața și opera Sfântului Vasile cel Mare: La 1600 de ani de la trecerea sa către Domnul, Nicolae Vornicescu, Editura Mitropoliei Olteniei, 1979

Legături externe 

 
 Scrieri
 Viețile sfinților (profamilia.ro) 
 Enciclopedia catolică (newadvent.org)
 Forumul comunității catolice (catholic-forum.com)
 Sfinți și fericiți (santiebeati.it)
 Viețile sfinților (enrosadira.it)
 Enciclopedia catolică, versiunea spaniolă (enciclopediacatolica.com)
 Viețile sfinților (corazones.org)
 
  Omilii La Hexameron
 CCEL: Werke und Briefe
  Gregory of Nazianzus: Funeral Oration on the Great S. Basil, Bishop of Caesarea in Cappadocia
 James Hanrahan: St. Basil the Great, A Life with Excerpts from his Works  (online)
 John Henry Newman: The Church of the Fathers: Trials of Basil, Labors of Basil, Basil and Gregory
 Sfantul Vasile cel Mare, 24 mai 2012, Prof. Dr. Remus Rus, CrestinOrtodox.ro
 Viata Sfantului Vasile cel Mare, Arhiepiscopul Cezareei Capadociei, 24 mai 2012, CrestinOrtodox.ro
 Sfântul Vasile cel Mare - templul păstrător al adevărului deplin, 29 decembrie 2007, Alex Burac, Ziarul Lumina
 Sfântul Vasile cel Mare - apărătorul Ortodoxiei , 22 noiembrie 2009, Pr. Liviu Petcu, Ziarul Lumina
 Sfântul Vasile cel Mare - Dascăl al vieții monahale , 11 ianuarie 2009, Pr. Prof. Univ. Dr. Vasile Răducă, Ziarul Lumina
 Mănăstirile Sfântului Vasile cel Mare, loc de contemplație și viață practică, 26 iulie 2009, Diac. Ioniță Apostolache, Ziarul Lumina
 Sfântul Vasile cel Mare, ocrotitorul săracilor și al bolnavilor , 1 noiembrie 2009, Pr. Ștefan Zară, Ziarul Lumina
 Sfântul Vasile cel Mare și rostul culturii profane, 20 septembrie 2009, Pr. Liviu Petcu, Ziarul Lumina
 Sfântul Vasile cel Mare, dascăl al milosteniei, 26 aprilie 2009, Pr. Liviu Petcu, Ziarul Lumina
 Sfinții Părinți Capadocieni, premianții Antichității creștine , 25 octombrie 2009, Pr. Prof. Univ. Dr. Vasile Răducă, Ziarul Lumina
 De ce îl prețuiesc românii pe Sfântul Vasile cel Mare , 30 decembrie 2011, Claudiu Padurean, România liberă
 Sfântul Vasile în viața poporului român , 30 decembrie 2011, Arhid. Prof. Dr. Constantin Voicu, Ziarul Lumina
 Sfântul Vasile în colinda românească , 30 decembrie 2010, Ziarul Lumina
 Sfântul Vasile în credința populară românească , 4 ianuarie 2011, Ziarul Lumina
 Sfântul Vasile ocrotește zeci de parohii românești , 29 decembrie 2007, Ștefan Mărculeț, Ziarul Lumina

Doctori ai Bisericii
Decese în 379
Folclor grecesc
Nașteri în secolul al IV-lea
Sfinți anglicani
Sfinți greco-catolici
Sfinți romano-catolici
Sfinți în Biserica Ortodoxă
Teologi creștini din secolul al IV-lea
Mistici creștini
Adversari ai arianismului
Părinți ai Bisericii
Aducători de cadouri de Crăciun